## ΠΡΟΣΚΛΗΣΗ

Η **Γενική Γραμματεία Έρευνας και Τεχνολογίας** με την υποστήριξη του **Δικτύου ΠΡΑΞΗ** και του **Εθνικού Κέντρου Τεκμηρίωσης και Ηλεκτρονικού Περιεχομένου (ΕΚΤ)**,Εθνικά Σημεία Επαφής για τον Ορίζοντα 2020 στην Ελλάδα και σε συνεργασία με τον οργανισμό **Israel Innovation Authority**, Εθνικό Σημείο Επαφής για τον Ορίζοντα 2020 στο Ισραήλ, συνδιοργανώνουν την **Τρίτη 13 Οκτωβρίου 2020** διαδικτυακή εκδήλωση δικτύωσης με τίτλο:

**Green Deal: Greece-Israel Matchmaking Event**

**Advancing sustainable partnerships**

Στόχος της εκδήλωσης είναι η υποστήριξη επιχειρήσεων και ερευνητικών ομάδων από την Ελλάδα και το Ισραήλ στην ανάπτυξη συνεργασιών και κοινοπραξιών για την υποβολή προτάσεων στο πλαίσιο της προκήρυξης **“European Green Deal”**.

Η προκήρυξη “European Green Deal” εντάσσεται στο πρόγραμμα πλαίσιο Ορίζοντας 2020 και αναμένεται να συμβάλει στους στόχους της Ευρωπαϊκής Πράσινης Συμφωνίας. Πιο συγκεκριμένα, κύριοι στόχοι της προκήρυξης είναι η αντιμετώπιση των προβλημάτων που προκαλεί η κλιματική αλλαγή και η εξεύρεση λύσεων για έναν δίκαιο και βιώσιμο κοινωνικό μετασχηματισμό. Η προκήρυξη θα περιλαμβάνει 8 θεματικές και 2 οριζόντιες περιοχές και εκτός από τις τεχνολογικές λύσεις ενθαρρύνει την κοινωνική καινοτομία. Ειδικότερα, οι συνολικά 10 περιοχές είναι οι εξής:

|  |  |
| --- | --- |
| * Αύξηση των κλιματικών φιλοδοξιών: διατομεακές προκλήσεις. * Καθαρή, οικονομικά προσιτή και ασφαλής ενέργεια. * Βιομηχανία για μια καθαρή και κυκλική οικονομία. * Κτίρια αποδοτικά ως προς την κατανάλωση ενέργειας και πόρων. * Βιώσιμη και έξυπνη κινητικότητα. | * Από το αγρόκτημα στο πιάτο. * Βιοποικιλότητα και οικοσυστήματα. * Περιβάλλον μηδενικής ρύπανσης, απαλλαγμένο από τοξικές ουσίες. * Ενίσχυση της γνώσης για την υποστήριξη της Ευρωπαϊκής Πράσινης Συμφωνίας. * Ενδυνάμωση των πολιτών για μετάβαση προς μια κλιματικά ουδέτερη, βιώσιμη Ευρώπη. |

Περισσότερες πληροφορίες για την προκήρυξη “European Green Deal” είναι διαθέσιμες [εδώ](https://ec.europa.eu/commission/presscorner/detail/en/ip_20_1669).

**Πληροφορίες και εγγραφές:**

Για περισσότερες πληροφορίες και εγγραφές μπορείτε να επισκεφθείτε την ιστοσελίδα της εκδήλωσης: <https://green-deal-greece-israel-matchmaking.b2match.io/>

Η εγγραφή είναι δωρεάν και η προθεσμία είναι στις **9 Οκτωβρίου**. Καθώς οι θέσεις είναι περιορισμένες, θα τηρηθεί σειρά προτεραιότητας.

**Επικοινωνία:**

|  |  |
| --- | --- |
| **Δίκτυο ΠΡΑΞΗ**  Βάγια Πιτέλη  τηλ.: 210 3607690, email: [piteli@praxinetwork.gr](mailto:piteli@praxinetwork.gr) | **Εθνικό Κέντρο Τεκμηρίωσης και Ηλεκτρονικού Περιεχομένου**  Νίκος Μανιαδάκης  τηλ.: 210 7273954, email: [maniadakisn@ekt.gr](mailto:maniadakisn@ekt.gr) |